
Ministru kabineta sēdes protokollēmums

Informatīvais ziņojums " Par rīcību ar nekustamo īpašumu Krišjāņa Valdemāra ielā 26, Rīgā un Eksporta ielā 6, Rīgā"

· 1. Pieņemt zināšanai iesniegto informatīvo ziņojumu.
· 2. Kā atbilstošāko risinājumu atbalstīt 1.alternatīvas īstenošanu - pārcelt no ēkas Eksporta ielā 6, Rīgā, uz ēku Krišjāņa Valdemāra ielā 26, Rīgā, Nodarbinātības valsts aģentūru un Valsts valodas centru, veicot telpu Krišjāņa Valdemāra ielā 26, Rīgā, pārbūvi un pielāgošanu iestāžu vajadzībām, ievērojot publiskā sektora biroja izveides vadlīnijas, cik to pieļauj esošās ēkas tehniskās iespējas.
· 3. Pieņemt zināšanai, ka veicot  valsts akciju sabiedrības “Valsts nekustamie īpašumi”  īpašumā esošā nekustamā īpašuma Krišjāņa Valdemāra ielā 26, Rīgā, pārbūvi un pielāgošanu iestāžu vajadzībām, darbi tiks finansēti no citu valsts akciju sabiedrības “Valsts nekustamie īpašumi” īpašumā esošo nekustamo īpašumu atsavināšanā iegūtajiem līdzekļiem.
· 4. Pieņemt zināšanai, ka publiskā sektora iestāžu nomas maksā netiks iekļauta telpu pielāgošanas izdevumu atmaksa, kā rezultātā valsts akciju sabiedrība “Valsts nekustamie īpašumi” neatgūs telpu pielāgošanā ieguldītos finanšu līdzekļus.

